Diari Oficial de la Generalitat Valenciana


Sumari del DOGV 3592, del 28-09-1999 (1999/8233)

DECRET 141/1999, de 17 de setembre, del Govern Valencià, pel qual es crea l'Institut d'Educació Secundària número 5 de Benidorm.
--------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/09/17/144/dof/vci/html**

### Dades del document

Número de DOGV
:   3592

Data del DOGV
:   28-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8233


Data del document
:   17-09-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Benidorm
    * ensenyament secundari

DECRET 141/1999, de 17 de setembre, del Govern Valencià, pel qual es crea l'Institut d'Educació Secundària número 5 de Benidorm. [1999/A8233]
  
Dels estudis de planificació educativa, efectuats per la Conselleria de Cultura, Educació i Ciència, es conclou la necessitat que a Benidorm es cree un nou institut en el qual s'impartisquen els ensenyaments d'Educació Secundària establits en la Llei Orgànica 1/1990, d'Ordenació General del Sistema Educatiu.
  
Atenent les citades previsions i, en el marc de col·laboració establit en l'apartat tercer de la disposició addicional dèsset de la Llei Orgànica 1/1990, d'Ordenació General del Sistema Educatiu, i el Reial Decret 2.274/1993, de 22 de desembre, de cooperació de les corporacions locals amb el Ministeri d'Educació i Ciència, d'aplicació supletòria a la Comunitat Valenciana, l'Ajuntament de Benidorm, segons l'acord adoptat en la sessió plenària celebrada el 23 d'abril de 1999, ha cedit a la Generalitat Valenciana una parcel·la de 15.000 metres quadrats en el pla parcial 6/1 Xixo per a la construcció d'un nou institut.
  
A l'objecte d'atendre les necessitats immediates d'escolarització, l'Ajuntament de Benidorm ha cedit l'ús de les instal·lacions del Centre d'Estudis Municipal, mentre finalitzen les obres de construcció del nou edifici escolar.
  
Per això, conformement a allò establit en l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional dels instituts d'Educació Secundària aprovat pel Decret 234/1997, de 2 de setembre, del Govern Valencià i, a proposta de la Conselleria de Cultura, Educació i Ciència, després de la deliberació prèvia del Govern Valencià, en la reunió del dia 17 de setembre 1999,
  
DISPOSE
  
Article únic
  
Es crea el següent centre docent:
  
Província: Alacant.
  
Localitat: Benidorm.
  
Denominació: Institut d'Educació Secundària número 5.
  
Codi: 98984876.
  
Titular: Generalitat Valenciana.
  
Domicili provisional: carrer Salt de l'Aigua, sense número.
  
Composició: 12 grups d'Educació Secundària Obligatòria, 4 de Batxillerat i 4 cicles formatius.
  
Capacitat: 360 llocs escolars d'Educació Secundària Obligatòria, 140 de Batxillerat i 180 de Formació Professional Específica.
  
DISPOSICIÓ TRANSITÒRIA
  
Provisionalment, mentre que es definisquen i aproven les plantilles tipus corresponents als centres d'Educació Secundària, la plantilla del centre creat estarà constituïda pels llocs de treball que determine la normativa vigent per als instituts de Batxillerat.
  
DISPOSICIÓ ADDICIONAL
  
Allò establit en este decret s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte les mesures que siguen necessàries per al compliment i desenrotllament d'allò establit en este decret, així com per a modificar, si cal, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 1999.
  
València, 17 de setembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI